
NR. SC2018
RAPORT DE SPECIALITATE

privind prelungirea perioadei necesare finalizării contractului de finanţare nr. 3524/29.06.2012, în baza Instrucţiunii nr. 146/17.06.2016 a MDRAP, în vederea realizării obiectivului de investiţii „Reabilitarea infrastructurii publice urbane a malurilor Canalului Bega” Cod SMIS 31814 şi aprobarea cheltuielilor necesare finalizării acestuia

În data de 29.06.2012 a fost semnat contractul de finanţare nr. 3524 pentru proiectul „Reabilitarea infrastructurii publice urbane a malurilor Canalului Bega” Cod SMIS 31814 finanţat  prin Programul Operaţional Regional 2007-2013 Axa prioritară 1 - Sprijinirea dezvoltării durabile a oraşelor – Poli Urbani de Creştere, Domeniul major de intervenţie 1.1 “Planuri integrate de dezvoltare urbană”.

Sursa de finanţare a proiectului este bugetul local, bugetul de stat şi Fondul European pentru Dezvoltare Regională prin Programul Operaţional Regional 2007-2013.

Datorită necesităţii achiziţiei tuturor dotărilor – cheltuieli neeligibile (biciclete şi macarale), în baza Instrucţiunii nr. 144/10.12.2015, prin Hotărârea Consiliului Local al Municipiului Timişoara nr. 203/30.05.2017 s-a aprobat data de 31.12.2017, ca dată limită de finalizare a proiectului „Reabilitarea infrastructurii publice urbane a malurilor Canalului Bega”, cu atingerea obiectivelor şi realizarea indicatorilor asumaţi. 
În acest sens s-a încheiat Actul adiţional nr.6 la Contractul de Finanţare nr. 3524/29.06.2012 pentru o nouă prelungire a acestuia până la data de 30.06.2018, în vederea realizării tuturor indicatorilor proiectului „Reabilitarea infrastructurii publice urbane a malurilor Canalului Bega” Cod SMIS 31814.
Din cauza faptului că un indicator al proiectului nu a fost îndeplinit până în prezent, proiectul poate fi declarat nefuncţional.
Indicatori direcţi nerealizaţi:

1. Creşterea numărului de servicii  de transport public local oferite locuitorilor din municipiul Timişoara prin introducerea transportului public naval.

Municipiul Timişoara a făcut toate demersurile pentru îndeplinirea acestui indicator şi în acest sens au fost  înmatriculate toate cele 7 vaporette,  iar Regia Autonomă de Transport Timişoara ( actuală STPT), căreia i-a fost atribuit prin HCL dreptul de administrare a sistemului de transport public naval, a fost autorizată în baza AUTORIZAŢIEI TPMCN nr.15-DTS din 21.11.2016 să desfăşoare activitatea de transport public de pasageri pe căi navigabile interioare.

La această dată pentru toate cele 7 vaporette au fost efectuate probele de funcţionare, ca atare indicatorii asumaţi prin contractul de finanţare referitori la această activitate sunt îndepliniţi.

Municipiul Timişoara prin Direcţia Tehnică a întreprins numeroase demersuri în vederea clarificării şi înfiinţării Administraţiei Canalului Bega după cum urmează:

· Înfiinţarea Administraţiei Portuare a Canalului Bega de la Uzina Hidroelectrica Timişoara până la limita unităţii administrativ – teritoriale a Municipiului Timişoara prin HCL nr.494/20.11.2015, compartiment distinct în cadrul direcţiei Tehnice a Primăriei Municipiului Timişoara cu funcţie de autoritate portuară şi atribuţiile prevăzute de Ordonanţa de Guvern nr.22/1999;

· Ca urmare a adresei Ministerului Transporturilor nr.4558/381/14.03.2016, Municipiul Timişoara a transmis către Ministerul Transporturilor proiectul de hotărâre prin care se propune înfiinţarea administraţiei portuare a Portului Timişoara;

· În data de 30.05.2016 este transmisă Ministerului Transporturilor HCL nr.147/10.05.2016 de înfiinţare a administraţiei portuare a Portului Timişoara şi HCL 148/10.05.2016 de modificare a HCL nr.494/20.11.2015 prin care se aprobă înfiinţarea administraţia de cale navigabilă interioară a Canalului Bega, compartiment distinct în cadrul direcţiei Tehnice a Primăriei Municipiului Timişoara având funcţia de autoritate de cale navigabilă şi atribuţiile prevăzute de Ordonanţa de Guvern nr.22/1999, solicitând autorizarea funcţionării administraţiei de cale navigabilă a Canalului Bega;
· Ca răspuns la cele de mai sus prin adresa cu nr.20739/1551/04.07.2016, Ministerul Transporturilor a retransmis punctul de vedere potrivit căruia în cazul Canalului Bega  administrarea portului şi căii navigabile se face conform prevederilor art.25 alin.4 din Ordonanţa de Guvern nr.22/1999 prin hotărâre a Guvernului;
· Prin adresa cu nr.SC2016-24647/07.10.2016 Municipiul Timişoara a înaintat Guvernului României un memoriu în care este prezentat pe larg proiectul „Reabilitarea infrastructurii publice urbane a malurilor Canalului Bega”, importanţa funcţionării transportului public pe Canalul Bega şi toate demersurile întreprinse de-a lungul timpului pentru acest scop cu propunerea:Înfiinţării unei Regii Autonome prin hotărâre a Guvernului, în subordinea Ministerului Transporturilor, cu aprobarea unei organigrame, stat de funcţii, regulament de organizare şi funcţionare, ca administraţie de cale navigabilă a canalului Bega pe sectorul Timişoara-frontiera Serbia în temeiul OG nr.22/1999 şi Legii nr.15/1990;
· Prin adresa cu nr.SC2017-612/10.01.2017 Municipiul Timişoara a solicitat Administraţiei Bazinale de Apă BANAT să demareze procedurile necesare în vederea înfiinţării administraţiei căii navigabile a Canalului Bega pe sectorul Timişoara-frontiera Serbia în temeiul OG nr.22/1999 şi Legii nr.15/1990;
· Prin adresa cu nr.SC2017-6675/20.03.2017 revine cu un memoriu la Guvernul României cu solicitarea de: Înfiinţare a administraţiei de cale navigabilă interioară conform HCLMT nr.148/10.05.2016 compartiment distict în cadrul Direcţiei Tehnice a Primăriei Municipiului Timişoara sau Înfiinţarea unei Regii Autonome prin hotărâre a Guvernului, în subordinea Ministerului Transporturilor, cu aprobarea unei organigrame, stat de funcţii, regulament de organizare şi funcţionare, ca administraţie de cale navigabilă a Canalului Bega pe sectorul Timişoara - frontiera Serbia în temeiul OG nr.22/1999 şi Legii nr.15/1990;

· În data de 03.04.2017 Municipiul Timişoara a primit de la Secretariatul General al Guvernului  o comunicare privind transmiterea solicitării către Ministerul Apelor şi Pădurilor spre soluţionare;

· În data de 12.04.2017 Municipiul Timişoara a mai făcut un pas depunând la Administraţia Bazinală de Apă BANAT solicitarea de eliberare a AUTORIZAŢIEI DE GOSPODĂRIRE A APELOR ca urmare a finalizării lucrărilor din cadrul proiectului „Reabilitarea infrastructurii publice urbane a malurilor Canalului Bega”;

· În şedinţa Consiliului Local din data de 21.04.2017 a fost aprobat Regulamentului de navigaţie pe Canalul Bega şi semnalizarea canalului, lucrările topografice şi  batimetrice.

· Prin adresa cu nr.SC2017-11630/10.05.2017, Municipiul Timişoara a transmis către Guvernul României şi către Ministerul Transporturilor, următoarele documente în vederea înfiinţării administraţiei de cale navigabilă şi administraţiei portuare : Notă de fundamentare, Statutul, Organigrama, Regulamentul de organizare şi funcţionare;
· De demersurile Municipiului Timişoara a luat act şi Ministerul Dezvoltării Regionale Administraţiei Publice şi fondurilor Europene care prin adresa nr.69871/12.07.2017, înregistrată cu nr.SC2017-017758/17.07.2017, ne-a comunicat că Proiectul de Hotărâre a Guvernului şi actele aferente trebuie însuşite de Prefectul Judeţului Timiş şi de Preşedintele Consiliului Judeţean Timiş;
· În baza acestei adrese Municipiul Timişoara a transmis către Consiliul Judeţean Timiş şi către Instituţia Prefectului Judeţului Timiş, cu nr.SC2017-017758/26.07.2017, actele necesare în vederea înfiinţării administraţiei de cale navigabilă şi administraţiei portuare, pentru a fi însuşite de aceste instituţii şi transmise spre aprobare organelor competente în vederea respectării clauzelor contractelor de finanţare;
· Prin adresa cu nr.SC2017-19967/08.08.2017, Municipiul Timişoara solicită Instituţiei Prefectului Judeţului Timiş să emită avizul de legalitate pentru HCL nr. 135/24.04.2017  necesar pentru promovarea unei Hotărâri de administraţie de cale navigabilă pentru Canalul Bega;
· Prin adresa cu nr.15627/24.08.2017 Consiliul Judeţean Timiş a transmis Ministerului Transporturilor documentele pentru  promovarea unei Hotărâri de administraţie de cale navigabilă pentru Canalul Bega;
· Prin adresa cu nr.SC2017-24693/04.10.2017, Municipiul Timişoara se adresează, din nou, Ministerului Transporturilor solicitând să i se comunice punctul de vedere cu privire la solicitările de înfiinţare a administraţiei de cale navigabilă şi administraţiei portuare.
· Ca urmare a faptului că la aceste adrese nu s-a primit un răspuns oficial, prin adresa cu nr.SC2018-27458/05.03.2018, Municipiul Timişoara a înaintat Curţii de Apel Timişoara cererea de chemare în judecată împotriva Guvernului României şi Ministerului Transporturilor.
· Pentru urgentarea înfiinţării Administraţiei de cale navigabilă şi administraţiei portuare pe Canalul Bega, Municipiul Timişoara  prin HCL nr.231/08.05.2018 a pus la dispoziţia Ministerului Transporturilor, in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spaţiul de 105,41 mp, situat in str. General Magheru nr.23, Municipiul Timişoara, judeţul Timiş.

La data de 30.05.2018 prin adresa cu nr.12763, Municipiul Timişoara a transmis către ADR-Vest solicitarea de act adiţional de prelungire cu 6 luni a contractului de finanţare, respectiv până la data de 31.12.2018, pe motiv că nu a fost emisă HG pentru înfiinţarea ADMINISTRAŢIEI CANALULUI NAVIGABIL BEGA.

În această situaţie prin Expunerea de motive cu nr.SC2018-12723/30.05.2018, Primarul municipiului Timişoara a solicitat aprobarea prin HCL a prelungirii a perioadei necesare finalizării contractului de finanţare nr.3524/29.06.2012, cu 6 luni, respectiv până la 31.12.2018.

Prin adresa cu nr.10965/05.06.2018, înregistrată la Municipiul Timişoara cu nr.SC2018-13125/06.06.2018, ADR Vest, motivând că întrucât în Şedinţa de Guvern din 31.05.2018 a fost aprobată HOTARÂREA privind organizarea şi funcţionarea Regiei Autonome “ Administraţia Canalului Navigabil Bega ” Timiş, acceptă o prelungire cu maxim 3 luni a contractului de finanţare nr.3524/29.06.2012, respectiv până la 30.09.2018.
Prin adresa cu nr.SC2018-13309/07.06.2018, Municipiul Timişoara a solicitat Ministerului Transporturilor să i se transmită cuantificarea în timp a tuturor activităţilor ( atât cele care ţin de Administraţia Canalului Navigabil Bega, cât şi cele care revin Municipiului Timişoara) necesare desfăşurării transportului public naval pe Canalul Bega.

În data de 12.06.2018, prin adresa cu nr.23175, Ministerului Transporturilor ne-a transmis că perioada necesară finalizării implementării proiectului „Reabilitarea infrastructurii publice urbane a malurilor Canalului Bega” este de minim 3 luni.

În vederea operaţionalizării  Regiei Autonome “ Administraţia Canalului Navigabil Bega ” Timiş , în data de 11.06.2018 Municipiul Timişoara a transmis către Ministerului Transporturilor următoarele documente:

1. confirmare Instituţia Prefectului Judeţului Timiş pentru HCL 231/08.05.2018 privind punerea la dispoziţia Ministrului Transporturilor, în regim de comodat, pentru a servi drept sediu pentru Regia Autonomă”Administraţia Canalului Navigabil Bega” Timiş, spaţiul de 105,41 mp, situat în str. Gen. Magheru nr.23, Municipiul Timişoara, jud.Timiş;

2. extras Carte Funciară nr. 446400, nr.top.446400-C1;

CD conţinând:

- confirmare Instituţia Prefectului Judeţului Timiş pentru HCL 231/08.05.2018 privind punerea la dispoziţia Ministrului Transporturilor, în regim de comodat, pentru a servi drept sediu pentru Regia Autonomă”Administraţia Canalului Navigabil Bega” Timiş, spaţiul de 105,41 mp, situat în str. Gen. Magheru nr.23, Municipiul Timişoara, jud.Timiş;

- extras Carte Funciară nr. 446400, nr.top.446400-C1;

- Proiect tehnic “ Reabilitarea infrastructurii publice urbane a malurilor Canalului Bega”

- Proiect 2 – Pontoane debarcare.
La data de 21.06.2018 prin Hotărârea de Guvern nr. 451 a fost aprobată înfiinţarea, organizarea şi funcţionarea Regiei Autonome “ Administraţia Canalului Navigabil Bega ” Timiş .
Regia Autonomă Administraţia Canalului Navigabil Bega a transmis Avizul către navigatori nr.1/03.08.2018 privind condiţiile de desfăşurare a activităţilor de transport persoane cu nave de pasageri pe canalul navigabil Bega.

În data de 27.08.2018 Municipiul Timişoara a transmis Regiei Autonome Administraţia Canalului Navigabil Bega adresa cu nr.SC2018-19899/27.08.2018 prin care solicita punctul de vedere legat de necesitatea prelungirii perioadei de implementare a proiectului şi care sunt etapele care mai trebuie urmate pentru demararea transportului public de călători pe Canalul Bega.

Ca urmare a adresei mai sus menţionate a avut loc o întâlnire cu toţi factorii implicaţi.

Concluzia acestei întâlniri a fost că pentru a evita nefinalizarea proiectului în termenul asumat prin Actul adiţional nr. 6 la Contractul de finanţare, este necesară şi oportună prelungirea duratei de implementare conform Instrucţiunii 146/17.06.2016, atât pentru finalizarea operaţionalizării sistemului de transport public naval pe canalul Bega cât şi pentru îndeplinirea indicatorilor asumaţi prin proiect.

   În vederea implementării proiectului este necesară îndeplinirea tuturor indicatorilor prevăzuţi şi efectuarea în anul 2018 a următoarele cheltuieli prevăzute deja în bugetul local pentru anul 2018:

· comunicat de presă de la finalul proiectului, în valoare de 800,00 lei +152,00 lei - TVA(19%) =952,00 lei TVA inclusă în cadrul contractului de prestări servicii nr.122/04.10.2012 încheiat cu SC GrafisArt SRL;
Având în vedere toate cele expuse mai sus,

Propunem:

-   Se aprobă data de 31.12.2018 ca dată limită de finalizare a proiectului „Reabilitarea infrastructurii publice urbane a malurilor Canalului Bega” Cod SMIS 31814, finanţat prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraselor-poli urbani de crestere”, Domeniul major de interventie 1.1. - „Planuri integrate de dezvoltare urbană”, în scopul îndeplinirii integrale a obiectivelor şi indicatorilor proiectului în vederea asigurării funcţionalităţii acestuia;
-    Suma necesară finalizării proiectului (cheltuieli neeligibile) este de 952,00 lei TVA inclusă  şi este cuprinsă în bugetul local al Municipiului Timişoara;
-
Se împuterniceşte Primarul Municipiului Timişoara, d-nul Nicolae Robu, să semneze toate actele necesare din contractul de finanţare nr. 3524/29.06.2012 în numele Municipiului Timişoara;

Prezentul raport fundamentează proiectul de hotărâre din punct de vedere tehnic prin Expunerea de motive nr. SC2018-.........................., nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

Manager de proiect

                   Responsabil tehnic proiect
                 Magdalena NICOARĂ   


     Adina ŞUIU

